Nice

**Nice** je lučki grad i općina od 342,522 stanovnika u Regiji Provansa-Alpe-Azurna obala u Departmanu Alpes-Maritimes na jugoistoku Francuske.

U metropolitanskoj Nici živi čak 943,583 stanovnika, po tom je 7 aglomeracija u Francuskoj.

Nica je poznata mediteranska turistička destinacija i admistrativni centar Departmana Alpes-Maritimes i Regije Provansa-Alpe-Azurna obala.

## Geografija

Grad leži u zaljevu Baie des Anges, udaljen 32 km od talijanske granice. 
Zaklonjena prekrasnim brdima Nica ima ugodnu klimu i vodeći je grad na Côte d'Azur.

Rijeka Paillon, koja je danas djelomično natkrivena, razdvaja novi grad na zapadu od starog grada, luke i trgovačkog kvarta na istoku. Stari grad sa uskim krivudavim ulicama, prostire se po zapadnim obroncima granitnog brda zvanog - Le Château, iako je zamak (po kom je dobio ime) srušen davne 1706. godine. Luka čija je gradnja započela 1750. i dograđena nakon 1870. godine, danas se koristi prvenstveno za trajekte do Korzike i jahte. Uz to je koriste i putnički brodovi na svojim redovnim linijama za Korziku. 

Najupečatljiviji dio novog grada je poznata Promenade des Anglais, nastala 1822. kao puteljak uz obalu zalaganjem prvih engleskih turista. Ona se proteže u dužinu od 4 km duž mora i sastoji se od dva široka kolnika odvojena travnjakom sa cvijećem i palmama.

## Historija
Nicu su osnovali Grčki kolonisti iz Marseilla oko 350. pne., grad je vjerojatno dobio ime u čast pobjede (*niké* na grčkom) nad susjednom kolonijom. Rimljani su je zauzeli tokom 1. vijeka, za njihove vlasti postala je prometna trgovačka luka.

Od 10. vijeka njome vladaju provansalski grofovi, a od 1388. je pod vlašću Savojske dinastije, koja je vlast nad gradom zadržala sve do 1860., iako su je u 17. i 18. vijeka nekoliko puta zauzeli Francuzi. Nica je pripala Francuskoj nakon sklapanja Torinskog sporazuma 1860., nakon tog su i sami stanovnici na referendumu potvrdili tu odluku.

## Znamenitosti

Muzeji *Jules Chéret des Beaux-Arts* i *Masséna* imaju kolekcije ranog talijanskog slikarstva i djela iz 19. vijeka i suvremenih umjetnika. Memorijalni muzej posvećen slikaru Marc Chagallu izgrađen je kako bi se čuvala kolekcija slika biblijskih motiva koje je umjetnik poklonio 1966.

Dva km sjeveroistočno od centra grada nalazi se drevni biskupski grad Cimiez, u kom se nalaze veličanstvene ruševine rimskog amfiteatra. U blizini leži vila iz 17. vijeka u kojoj je smješten arheološki muzej i kolekcija sa više od 40 slika i crteža francuskog umjetnika Henrija Matissea.
## Parade


File:Bataille de fleurs. 2020-02-22 14-43-52.jpg
File:Bataille de fleurs. 2020-02-22 14-47-17.jpg
File:Bataille de fleurs. 2020-02-22 14-50-16.jpg
File:Bataille de fleurs. 2020-02-22 14-53-48.jpg
File:Bataille de fleurs. 2020-02-22 14-56-44.jpg
File:Bataille de fleurs. 2020-02-22 15-00-53.jpg
File:Bataille de fleurs. 2020-02-22 15-18-29.jpg
File:Bataille de fleurs. 2020-02-22 15-23-33.jpg
File:Bataille de fleurs. 2020-02-22 15-15-01.jpg


## Privreda i transport

Nica ima dugu tradiciju, kako ljetnog tako i zimskog turizma, pa je on jedna od glavnih ekonomskih aktivnosti grada. Pored plaža i marine za jahte, turizam potiču i objekti kulture, trgovine i arhitektonska baština Nice. Od velikog 
je značaja i poslovni turizam koji se vrti oko novoizgrađenog Kongresnog centra Akropolis (Palais des Congrès Acropolis) i povezanih galerija.

Pored toga grad Nica svake godine organizira brojna događanja i festivale, kao što su karneval u Nici, koji datira iz 1873., i otvoreni teniski turnir.

Nica je glavni financijsko - administrativni centar na istoku 
Regije Provansa-Alpe-Azurna obala, pa se njen utjecaj proteže daleko izvan granica Departmana Alpes-Maritimes.
Brojne male i srednje velike tvornice nalaze se u Nici, naročito prema Saint-Laurent-du-Varu na zapadu. 
Noviji ekonomski razvoj sve je češće povezan s velikim susjednim naučnim parkom u Sophia-Antipolisu. High Tech kompanije često usko surađuju sa Univerzitetom u Nici (osnovan 1965.).

Nica je odlično povezana autoputevima i superbrzim vlakovima TGV sa Parizom i sjevernom Francuskom. Internacionalni Aerodrom Nica Azurna obala (IATA: NCE,, ICAO: LFMN) je treći po prometu u Francuskoj nakon dva pariška pa je i on pokretač brojnih logističkih kompanija.

## Gradovi prijatelji

## Reference

## Vanjske veze

* ''Métropole Nice Côte d’Azur'' (službene stranice) 
* ''Ville de Nice'' (službene stranice)